b'\n_START_ARTICLE_\nShaoxingvin\n_START_PARAGRAPH_\nShaoxingvin (tradisjonell kinesisk: \xe7\xb4\xb9\xe8\x88\x88\xe9\x85\x92, forenklet kinesisk: \xe7\xbb\x8d\xe5\x85\xb4\xe9\x85\x92) er en av de mest kjente variantene av huangjiu, det vil si av tradisjonell kinesisk fermentert risvin. Den er m\xc3\xb8rk av farge, og stammer fra Shaoxing i provinsen Zhejiang i det \xc3\xb8stlige Kina. Den benyttes b\xc3\xa5de som drikke og ved mattilberedelse innen det kinesiske kj\xc3\xb8kken. Vinen er velkjent ikke bare i Fastlands-Kina men ogs\xc3\xa5 p\xc3\xa5 Taiwan og rundt om i S\xc3\xb8r\xc3\xb8stasia._NEWLINE_Shaoxingvinen har v\xc3\xa6rt i produksjon siden den kinesiske keisertiden. Det tilberedes store mender, og den lagres i klassiske shaoxingvinkrukker over lang tid f\xc3\xb8r den selges. Den skipes internasjonalt i flasker. For den mest eldede vin oppgis \xc3\xa5rgang  (chennian, \xe9\x99\xb3\xe5\xb9\xb4)._NEWLINE_Shaoxingvin benyttes gjerne til marinering av kj\xc3\xb8ttretter.'